Μία σοβαρότατη καταγγελία διερευνάται από τις αρχές και αφορά ομαδική σεξουαλική παρενόχληση μίας μαθήτριας γυμνασίου σε σχολείο περιφερειακού δήμου της Λάρισας.

Σύμφωνα με ασφαλείς πληροφορίες του onlarissa.gr, η πρωτοφανής υπόθεση αφορά σε Γυμνάσιο Καλλικρατικού δήμου, εκεί όπου – όπως καταγγέλθηκε – μία μαθήτρια μόλις 13 ετών έπεσε θύμα σεξουαλικής επίθεσης από συμμαθητές της.

Σχετική καταγγελία κατά τις ίδιες πληροφορίες του onlarissa.gr, έχει γίνει ήδη στην υποδιεύθυνση Ασφάλειας Λάρισας, η οποία διερευνά το περιστατικό, για το οποίο φέρεται να έχει παρέμβει ήδη και εισαγγελικός λειτουργός.

Σημαντικό σημείο της ιστορίας είναι η πληροφορία πως το συμβάν ή μέρος του, φέρεται να έχει βιντεοσκοπηθεί.

Αναμένοντας με ενδιαφέρον τις εξελίξεις της έρευνας για την διαπίστωση του αληθούς της καταγγελίας… (φωτό αρχείου)

Α.Ρ.